
Grozījumi Mikrouzņēmumu nodokļa likumā
Izdarīt Mikrouzņēmumu nodokļa likumā (Latvijas Vēstnesis, 2010, 131. nr.; 2011, 204. nr.; 2013, 194., 232. nr.; 2015, 60., 91., 248. nr.; 2016, 255. nr.; 2017, 156. nr.; 2019, 118. nr.; 2020, 240.A nr.; 2021, 121.B nr.; 2023, 247. nr.; 2024, 248. nr.) šādus grozījumus:
1. Papildināt 1. panta 3. punktu pēc vārda “maksātājas” ar vārdiem un skaitli “(izņemot gadījumu, kad minētās personas ir reģistrētas Valsts ieņēmumu dienesta pievienotās vērtības nodokļa maksātāju reģistrā saskaņā ar Pievienotās vērības nodokļa likuma 139.2 pantā noteikto īpašo reģistrācijas kārtību )”.
 
2. 4. pantā:
papildināt pirmās daļas 1. punktu pēc vārda “sasniegšanai” ar vārdiem un skaitli “(izņemot gadījumu, kad persona ir reģistrēta Valsts ieņēmumu dienesta pievienotās vērtības nodokļa maksātāju reģistrā saskaņā ar Pievienotās vērības nodokļa likuma 139.2 pantā noteikto īpašo reģistrācijas kārtību)”;

 
papildināt pantu ar desmito daļu šādā redakcijā:
 
(10) Šā panta astoto daļu nepiemēro gadījumā, ja mikrouzņēmumu nodokļa maksātājs ir reģistrēts Valsts ieņēmumu dienesta pievienotās vērtības nodokļa maksātāju reģistrā saskaņā ar Pievienotās vērības nodokļa likuma 139.2 pantā noteikto īpašo reģistrācijas kārtību.
 
Likums stājas spēkā 2025. gada 1. jūlijā.

